Konferenza stampa wara l-Kunsill ta' Kooperazzjoni UE-Każakistan li saret fl-4 ta' Ottubru 2016, fi Brussell Il-Kunsill ta' Kooperazzjoni bejn l-Unjoni Ewropea (UE) u l-Każakistan kellu l-ħmistax-il laqgħa tiegħu nhar it-Tlieta, 4 ta' Ottubru 2016 fi Brussell. Il-laqgħa kienet preseduta mis- Sur Miroslav Lajčák , Ministru għall-Affarijiet Barranin u Ewropej tar-Repubblika tas-Slovakkja. Id-delegazzjoni tal-Każakistan kienet immexxijja mill-Ministru għall-Affarijiet Barranin tar-Repubblika tal-Każakistan . Jean-Christophe Belliard, il-Viċi Segretarju Ġenerali tas-Servizz Ewropew għall-Azzjoni Esterna kien preżenti wkoll. Il-Kunsill ta' Kooperazzjoni laqa' tajjeb il- bidu tal-implimentazzjoni tal-ftehim imsaħħaħ ta' sħubija u kooperazzjoni , li kien applikat b'mod proviżorju mill-1 ta' Mejju 2015 f'għadd ta' oqsma, inkluż id-djalogu politiku, il-kooperazzjoni kummerċjali u ekonomika, l-istat tad-dritt u l-ġustizzja. Il-Kunsill ta' Kooperazzjoni kkonferma l-interess reċiproku fil- konsolidazzjoni tar-relazzjonijiet u l-kooperazzjoni iżgurar tal-istabbiltà reġjonali u l-iżvilupp Il-Kunsill ta' Kooperazzjoni ddiskuta wkoll ir-riformi politiċi, ġudizzjarji u ekonomiċi, l-istat tad-dritt, ir-relazzjonijiet kummerċjali u ekonomiċi u kwistjonijiet internazzjonali , li huma suġġetti ta' importanza għaż-żewġ partijiet. Il-Kunsill ta' Kooperazzjoni indirizza l-kwistjonijiet tal- governanza tajba, il-protezzjoni ta-drittijiet tal-bniedem u l-kooperazzjoni tas-soċjetà ċivili . Huwa ssottolinja wkoll il-bżonn li jinżamm il-bilanċ it-tajjeb bejn il-miżuri ta' sigurtà leġittimi meħtieġa fil-ġlieda kontra t-terroriżmu u d-drittijiet u l-libertajiet individwali. Il-Kunsill ta' Kooperazzjoni tenna l-importanza ta' djalogu reġjonali skont l-Istrateġija tal-UE għall-Asja Ċentrali . Ġew diskussi wkoll l-aspetti tas-sigurtà reġjonali b'rabta mal-Konferenza ta' Brussell dwar l-Afganistan, inkluż il-ġestjoni tal-fruntieri, il-ġlieda kontra t-terroriżmu u l-ġlieda kontra t-traffikar tad-drogi. L-UE laqgħet il-parteċipazzjoni attiva tal-Każakistan fil-laqgħa ministerjali UE-Asja Ċentrali u fil-Konferenza ta' Brussell dwar l-Afganistan. Relazzjonijiet bejn l-UE u l-Każakistan (sit web tas-SEAE) Konferenza ta' Brussell dwar l-Afganistan, 4-5 ta' Ottubru 2016